ผมอยากทราบว่า มีโอกาสตั้ง ครรภ์สูงมั้ยครับ มีเพศสัมพันตอนเป็นประจำเดือนจองเดือนที่แล้ว แล้วเดือนนี้ ประจำเดือนมา2-3วันแล้ว ตกขาวดำ แล้วแฟนผม เจ็บลิ้นปี่ อ้วกเช้า-กลางวัน-เย็น แล้วเพลียง่าย ปวดหัวบ่อย จะอ้วกบ่อยๆ เป็นแบบนี้โอกาสมีลูกสูงมั้ยครับ
สวัสดีค่ะ หากประจำเดือนที่มาครั้งสุดท้ายคือ 4-5 พ.ค. และในเดือน มิ.ย. นี้ ประจำเดือนยังไม่มา อาจเกิดจาก1. การตั้งครรภ์2.มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น เป็นไข้หวัด ท้องเสีย เป็นต้นสำหรับอาการเจ็บลิ้นปี่ อาเจียน เพลียง่าย ปวดหัว อาจเป็นอาการของการตั้งครรภ์หรือไม่ใช่ก็ได้ โดยอาจเกิดจากมีกระเพาะอาหารอักเสบ หรือมีความเครียด เป็นต้นแนะนำให้ลองตรวจหาการตั้งครรภ์ดูค่ะ หากตรวจไม่พบจะได้ไม่ต้องกังวล และให้รอประจำเดือนไปอีกซักระยะค่ะสำหรับอาการต่างๆ ที่เป็นอยู่ ในเบื้องต้น ควรพยายามทานอาหารอ่อนที่ย่อยง่าย หลีกเลี่ยงอาหารที่มีไขมันสูง และอาหารรสจัด หลีกเลี่ยงการทานเนื้อสัตว์ชิ้นใหญ่ๆ ควรทานในปริมาณไม่มากในแต่ละมื้อ หลีกเลี่ยงการดื่มชา กาแฟ และเครื่องดื่มที่มีคาเฟอีนชนิดอื่นๆ รวมถึงแอลกอฮอล์ พยายามพักผ่อนให้เพียงพอ หากยังมีอาการเจ็บบริเวณลิ้นปี่และอาเจียน อาจทานยาที่ยับยั้งการหลั่งกรด เช่น แรนิทิดีน (ranitidine)ยาโอเมพราโซล (omeprazole) และยาแก้อาเจียนเช่น ยาเมโทโคลพราไมด์ (metoclopramide) เป็นต้น แต่หากตรวจพบว่าตั้งครรภ์ ไม่ควรทานยาเหล่านี้ค่ะ ควรไปพบแพทย์เพื่อรักษาอาการค่ะ